Пиер Лашамбоди
Деца и поток

Превод от неизвестен език: Георги Ивчев, —

chitanka.info

От билото на планина висока

се спускал с бесен рев потока.

Но палавници дръзнали все пак

да спрат лудешкия му бяг.

Донесли камъни, дървета, клони, пясък,

подтичвали сред весел глъч и крясък

край буйните води,

но бързо пак пробивал проход

и мятал се потокът с грохот —

по-буен от преди.

Преградите им както срива,

той би могъл с водата си пенлива

да отнесе и тях,

макар да нямат страх.

Надявам се, сами ще разберете

на тая басня точния адрес.

Напразни са усилията на кралете

да спрат неспирния прогрес.

И нека да си имат за урок:

ще срине техните прегради тоз поток.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.